kardosdrur/scandi-wiki huggingface dataset:
Tvilling (flertydig)

Tvilling, tvillinger eller tvillingerne har flere betydninger:
 Tvilling – en person der sammen med sin bror eller søster er resultatet af en dobbelt graviditet.
 Tvillingerne (stjernebillede) – et stjernebillede.
 Tvillingerne (stjernetegn) – et astrologisk stjernetegn; en person der er født i tegnet, kaldes undertiden en tvilling.
 Tvillinger (film fra 1945) - af Konstantin Judin
 Tvillinger (film fra 1988) - med Danny DeVito og Arnold Schwarzenegger
 Tvilling (film) – en dansk film fra 2003.
 Tvilling (kunstnernavn) - Fra 2021 kunstnernavn for den danske sanger og sangskriver Jon Nørgaard

Se også
 I Tvillingernes tegn – en dansk film fra 1975.
 Tvillingeparadokset – en enægget tvilling der i lang tid rejser nær lysets hastighed, vil være yngre end sin bror, når han vender tilbage til Jorden.
Ciffer (flertydig)

C(h)iffer har flere betydninger:
 Ciffer – symbol der er del af et tal
 Krypteringsalgoritme – et synonym for "chiffer" (jf. det engelske "cipher")

Se også
 Hofdamenål/monogram – som hedder "chiffre" på fransk
Karpe

Karpen (Cyprinus carpio) er en karpefisk i karpefamilien. Fisken er en udbredt ferskvandsfisk i eutrofierede søer og større vandløb i Europa og Asien, men den er blevet indført over hele verden. Den kan blive op til 1,2 meter lang og veje op imod 40 kg. Den ældste kendte karpe blev 47 år gammel. Vilde karper når dog kun 20-33% af den maksimale vægt. I Danmark dyrkes der et ekstensivt lystfiskeri efter karpe.

Kendetegn: Karpens skældragt varierer inden for forskellige hovedtyper. De vigtigste er: Skælkarpen, der har ensartede skæl, spejl-karpen, der har få skæl af forskellig størrelse, og læderkarpen, der nærmest er skælløs.
I overmunden sidder to lange og to korte skægtråde. Ryggen er mørkeblå, sort eller mørkegrøn og bugen er gullig. Kødet er mørkt og ret hårdt i konsistensen. Den er en ret god spisefisk, der især er vigtig næring i Østeuropa og Østen.
Efter gammel tradition spiser jøderne fiskefrikadeller blandet af forskellige karpearter. Ligeledes er der tradition for at spise karpe til jul i Polen og Litauen.. 

Føde: Karpen søger sin føde i alle vandlag. Den æder planter, snegle, muslinger og alger. Den åbner munden på vid gab og suger føden ind som en støvsuger.

Kønsmodning: Den gyder om sommeren, når vandtemperaturen i et par måneder har været over 18 grader. Æggene gydes på lavt vand med mange vandplanter og masser af sollys. Æggene klæber fast til vandplanterne, til de klækkes 5 til 10 dage senere. På grund af kravene til vandtemperaturen er der flere år, hvor karpens æg ikke udklækkes.
 
Størrelse: Der er intet mindste fangstmål. Den europæiske rekord, der er sat i 1955 i Saône, Frankrig, lyder på 40 kg/115 cm. Den normale maximale størrelse og vægt er på 10 kg og 75 cm. Dansk rekord: 23,05 kg – fanget i 2005.

Levested: Karpen lever i vandområder med blød dyndbund, men også på tilgroet sandbund. Frem for alt foretrækker den roligt varmt vand.

Eksterne henvisninger 

Karpefamilien
Guldfisk

Guldfisken (Carassius auratus) er en fisk i karpefamilien. Arten er en af de første fisk der blev domesticeret og er stadig en af de mest almindelige akvariefisk. Guldfisken er et relativt lille medlem af karpefamilien og når en maksimal længde på 59 cm og en vægt på 3 kg. De fleste individer bliver dog under halvt så store.

Billedet viser en af de mange fremavlede former af guldfisk sk. slørhaler.

Guldfisken kan sagtens overleve udendørs om vinteren. Der skal bare være et sted i dammen som er over 90 cm dybt. Om foråret begynder man at fordre fiskene når vandet har nået en temperatur på 10 grader. Hvis man fodrer fiskene for tidligt kan de dø af det, og hvis man fodre dem for sent så dør de også.

Se også 
 Guldfisken – et stjernebillede.

Karpefamilien
Akvariedyr
Richard Frank Oznowicz

Richard Frank Oznowicz (eller bare Frank Oz) (født 25. maj 1944) er en engelsk skuespiller, instruktør og dukkefører. Frank flyttede dog til Californien, USA i en alder af 5 år.

Man regner den mest kendte figur, han har spillet, for at være Yoda i George Lucas' Star Wars-film, hvor han både har lagt stemme til og fungeret som dukkefører. Hans arbejde som dukkefører ophørte dog efter The Phantom Menace, hvor Industrial Light & Magic i stedet arbejdede med en computeranimeret udgave af Yoda.

Han startede sin dukkeførerkarriere som tæt samarbejdspartner til Jim Henson og hans Muppets, og havde en stor del af hovedrollerne i Tv-serien The Muppet Show. Her førte han bl.a. Fozzie Bear, Miss Piggy, Sam the Eagle og Animal(dukke). Han førte også Bert, Cookie Monster og Grover i Jim Hensons andet Tv-program for børn, Sesame Street.

Eksterne henvisninger 
 

Skuespillere fra England
Dukkeførere
Otte Thygesen Brahe

Otte Thygesen Brahe (født 2. oktober 1518 på Tostrup Slot, død 9. maj 1571 på Helsingborg Slot) var en skånsk adelsmand og dansk rigsråd. Han var søn af Thyge Axelsen Brahe (død 1523) og Sophie Rud.

Han kom i 1529 i huset hos Erik Banner, og 1537-39 omtales han som hofsinde. Han blev sammen med broderen Jørgen Thygesen Brahe forlenet med Storekjøbing i Skåne. I 1544-55 var han forlenet med Gladsax Len i Skåne. I 1548 fulgte han hertug Frederik (senere kong Frederik 2.) til Norge som marskal. I 1555-67 var han lensmand på Aalborg. 

I 1559 forlenedes han med Han Herreds Provsti. I april 1563 blev han rigsråd. Samme år blev han som følge af krigen proviantmester og fik sammen med 3 andre rigsråder et overtilsyn i Jylland. Da han i 1567 ombyttede Aalborg med Helsingborg Len, som han beholdt til sin død, kom han i nærheden af krigsskuepladsen og kom derved til at spille en aktiv rolle i krigsbegivenhederne. For at støtte Daniel Rantzau på dennes tog ind i Sverige sendtes han i efteråret 1567 sammen med Bjørn Kaas og Jørgen Marsvin i spidsen for en større styrke, som 1. december stod i Småland, hvor de udstedte en proklamation til befolkningen, men få dage efter måtte de hastigt trække sig tilbage over grænsen, tvunget hertil af et mytteri mellem deres egne. I 1569 blev det overdraget Brahe, Jørgen Bille og Steen Bille at føre tilsyn med den skånske grænses forsvar. Den fred, der det næste år blev sluttet, kom Brahe ikke længe til at nyde godt af, da han allerede 9. maj 1571 døde på Helsingborg Slot. Han blev begravet i Kågerød Kirke ved Knudstrup.

Han ejede og boede på slottet Knudstrup nær Helsingborg. Desuden ejede han Elved og anden ejendom både i Jylland og Norge. Af kronen købte han i 1568 i forening med Peder Oxe alt Peder Christensen Dyres jordegods. I 1565 arvede han efter broderen Jørgen Rødinge pantelen i Skåne, som hans enke beholdt en snes år efter hans død. I samme landsdel forlenedes han 1569 med Froste Herred som pant for 6000 Rigsdaler.

Otte giftede sig 23. november 1544 med Beate Clausdatter Bille, og sammen fik de flere børn, deriblandt sønnerne Jørgen, Knud, Steen samt Tycho Brahe, som forældrene overlod til Ottes bror Jørgen, der levede i et barnløst ægteskab med sin kone Inger Oxe, søster til Peder Oxe.

Kilder 

 

Rigsråder fra Danmark
Lensmænd fra Danmark
Godsejere fra Skåne
Danskere i 1500-tallet
Otte Thygesen
Renminbi

Renminbi (forkortelse: RMB; ; valutasymbol: 元; Valutakode: CNY) er valutaen i Folkerepublikken Kina.

Selve grundenheden af renminbi er yuan (kinesisk: 元), som deles op i 10 jiao (kinesisk: 角), der igen er opdelt i 10 fen (kinesisk: 分). Den største enhed er 100 yuan. og den mindste er 1 fen.

Renminbi blev sat i omløb lige før den kommunistiske overtagelse i 1949. En af det nye styres første opgaver var at få en ende på hyperinflationen, som havde plaget Kina siden slutningen af Kuomintangperioden.

I årene med planøkonomi blev vekselkursen på renminbi sat urealistisk højt i forhold til vestlige landes valuta, og der blev indført strenge regler for omveksling. Renminbis kurs styres af den kinesiske centralbank, og prisen på Renmibi devalueres hyppigt så den altid er svækket overfor dollaren. Dette sker for at det for udenlandske handelspartnere bliver billigere at handle i Kina, da den udenlandske valuta nu kan købe mere i landet for samme mængde penge.

Eksterne henvisninger 

 "Yuan Renminbi". (2009, 15. februar). I Store norske leksikon. Hentet 14. oktober 2018 fra https://snl.no/yuan_renminbi.
 Historiske og aktuelle sedler fra Kina (CNY / RMB) 1953 - 2019   
 Folkerepublikken Kinas udenlandsk valuta certifikater (FEC) 1980 - 1994   

Møntenheder fra Asien
Kinas økonomi
Liva Weel

Olivia 'Liva' Marie Weel, født Olsen (født 31. december 1897 i København, død 22. maj 1952 i København) var en dansk komedienne, sangerinde og skuespillerinde.

Liva Weel voksede op på Vesterbro i København, hvor hun boede med sine forældre (kriminalassistent Carlo Martin Ingomar Olsen (1867-1931) og hustru Marie Christine Dorthea Olivia Josephine Olsen, f. Petersen (1873-1920)) i Mysundegade og Istedgade.

17 år gammel begyndte Liva at uddanne sin sangstemme hos operasangerinde og musikpædagog Hedevig Quiding (16.09.1867 – 22.10.1936) og fik også sanguddannelse hos Vilhelm Herold. I 1917 optrådte hun første gang som sanger ved et teselskab arrangeret af Hedevig Quiding i Politikens Hus. Det førte til et engagement ved revyen i Odder og siden i Nykøbing F. Hendes debut i Nykøbing F. (1917) blev en stor succes, og hun blev engageret til Scalarevyen 1918 – det kom til at vare i 10 år. På Scala dannede hun bl.a. par med Carl Alstrup, og det blev også til seriøse roller.

Hendes karriere begyndte i 1917, da hun som 19-årig sang sin første revyvise i Odder Sommerteater. Siden debuten medvirkede hun i en lang række revyer og film.

På Det kongelige Teater gæsteoptrådte hun i 1930 som Pernille i Holbergs Den Stundesløse.

Den 10. december 1921 giftede Liva sig i Holmens Kirke med skuespiller og teaterdirektør Arne Weel, med hvem hun i 1922 fik sønnen Jørgen Weel. Liva og Arne Weel blev skilt i 1924. Den 28. juli 1933 giftede Liva Weel sig igen på Frederiksberg med snedkermester Fritz Hueg (31.01.1905 – 15.11.1971). Året efter blev de skilt.

I slutningen af 1920'erne lærte Liva Weel forfatteren Poul Henningsen (1894-1967) at kende. Det kom til at sætte dybe spor i hendes karriere. Han skrev en lang række af de sange, som man i dag forbinder med Liva Weel. Som "Man binder os på mund og hånd" fra revyen Dyveke i Riddersalen 1940 – umiddelbart efter besættelsen af Danmark. Poul Henningsen skrev teksten til Kai Normann Andersens melodi.

Hendes liv blev filmatiseret i DR tv-serien Kald mig Liva (1992) på fire afsnit. Året efter udkom Sven Holms tekst i romanform på Aschehougs forlag.

Filmografi 

 Odds 777 – 1932
 De blaa drenge – 1933
 Cocktail – 1937
 Frøken Møllers jubilæum – 1937
 Under byens tage – 1938
 Ta' briller på – 1942
 Smedestræde 4 – 1950

Litteratur 
 Brian Iskov & Kristoffer Hegnsvad, Store danskere, DR, 2007. .
 Poul Henningsen, Liva's regeringstid, Vendelkærs Forlag, 1952.

Referencer

Eksterne henvisninger 

 
 

Skuespillere fra Danmark
Personer fra Vesterbro
Personer i Dansk Kvindebiografisk Leksikon
Danskere i 1900-tallet
Personer i Dansk Biografisk Leksikon
Personer i Kraks Blå Bog (afdøde)
Modtagere af Tagea Brandts Rejselegat
Personer med enkeltværker i Kulturkanonen
Modtagere af Teaterpokalen
Amphiuma

Amphiuma er en halepaddeslægt. De kaldes også congoål eller congoslanger, som er zoologisk forkerte benævnelser. De skyldes, at man i slavetiden troede, at de kom fra Congo (Afrika) med slaverne. Og slaverne troede, at det var en giftslange fra Congo. De kan bide ret hårdt. De fløjter, når de bliver forstyrret.

Amphiuma og armpadder (Sirenidae) har samme udbredelse, selvom de ikke er tæt beslægtede. De lever i det sydøstlige USA.

Benene eksisterer, men er små; Amphiuma er op til 1 m lange, men deres ben er kun 2 cm. Derfor ligner de  ål. 

Om dagen gemmer Amphiuma sig på land i vegetation, og om natten bliver de aktive og "går" på jagt. Deres bytte er frøer, slanger, fisk, krebsdyr og insekter. De kan findes i grøfter og snoede floder over hele det sydøstlige USA. Faktisk ruller de sig om nogle af deres bytte.

Amphiuma i larvestadiet har udvendige gæller. Efter fire måneder forsvinder gællerne, og lungerne begynder at virke. Et par gællespalter bliver tilbage og forsvinder aldrig, så metamorfosen er ufuldstændig.

I jordens fortid var amphiuma mere udbredt. Fossiler fra den pleistocæne epoke viser, at de var udbredt i Europa.

Der er tre amphiumaarter, som skelnes på antallet af tæer:
 3-tået Amphiuma (Amphiuma tridactylum)
 2-tået Amphiuma (Amphiuma means)
 1-tået Amphiuma (Amphiuma pholeter)

Kilder/referencer 
 Congo Eel, aka Congo Snake, or the Amphiuma by Laney Stanford  Citat: "...Researchers discovered that the amphiuma and other freshwater animals do not have a problem with conserving water...The names given to the amphiuma include, ditch eel, lamper eel, blind eel, Congo eel, and Congo snake..."
 Waterdogs, Hellbenders, Sirens and Congo Eels  Citat: "...The Congo Eel that lives in pools and quiet waters of our southern states is a freak among the salamanders..."

Eksterne henvisninger 

 Cryptozoology – CFZ: Cuddles, the two toed amphiuma  Citat: "...I discovered that all the information that I did have on the species appeared to be wrong!..."Cuddles" is the only two toed amphiuma that I have ever seen. He has grown mightily over the last decade and is now nearly four feet in length..."

Halepadder
Astronomiens historie

Astronomiens historie tager sin start for mange tusinde år siden. Man kan i princippet sige at astronomien har eksisteret siden man begyndte at undre sig over hvad stjernerne var, og på hvilke tidspunkter Månen og Solen befandt sig de forskellige steder på himlen. Denne gren af astronomien, kaldes for positionsastronomi.

Astrofysik 
Inden for de sidste århundreder er der sket stor fremgang inden for astronomien. Den vigtigste af de nyere grene, astrofysikken, er foreningen mellem fysik, kemi, biologi, geologi og så naturligvis astronomi.
Natlig udløsning

Natlig udløsning, våde drømme (slang englefisse) kan bedst beskrives, som en udløsning under søvnen. 

Årsagen til natlig udløsning kan være en drøm om et samleje, eller andre erotiske drømme, som forekommer under søvnen. 

Det kaldes natlig udløsning eller våde drømme, fordi det ikke er et samleje, men alligevel en udløsning som man ikke har fået ved selv at onanere.

Sexologi
Orgasme
John Christian Ingvordsen

John Christian "Chris" Ingvordsen (født 4. juli 1957 i København) er en dansk/amerikansk filminstruktør, filmproducer og manuskriptforfatter.

Siden 1982 har Chris været involveret i instruktion, produktion og manuskripter af i alt 18 film.

Mange af hans film har kultstatus i USA.

Udvalgt filmografi  
som instruktør
 Fort Doom (2004)
 Airboss (1997)
 Little Patriot (1995)
 Outfit (1993)
 Comrades in Arms (1992)
 Mob War (1989)
 Covert Action (1988)
 Search and Destroy (1988)
 Firehouse (1987)
 Hangmen” (1987)
 Great Mafia Movies (1973-1989)
 Absolute Aggression
 Leading Woman
 Streetwise

som producer
 Airboss (1997)

som manuskriptforfatter
 Airboss (1997)

Eksterne henvisninger 
 

Filminstruktører fra Danmark
Manuskriptforfattere fra Danmark
Filmproducere fra Danmark
Personer fra København
Dansksprogede forfattere fra Danmark
Dværgfalk

Dværgfalken (Falco columbarius) er en lille rovfugl, der har en cirkumpolar udbredelse. Den lever mest af spurvefugle, der jages ved lav flugt over jorden. Fuglen træffes i Danmark især forår og efterår som gæst fra Sverige og Norge.

Udseende 

Dværgfalken er den mindste af Europas falkearter. Den er op til 30 cm lang med et vingefang på 52-69 cm. Der er forskel i både størrelse og fjerdragt mellem han og hun. Hannen er den mindste og ikke meget større end en stor drossel. Den har gråblå overside i kontrast til sorte svingfjer og sort endebånd på halen. Hannens underside er rustfarvet. Hunnen kan næsten være så stor som en lille tårnfalk. Dens overside er mørkebrun og undersiden er gulbrun. Begge køn har kraftige mørkebrune længdestriber på undersiden. Ungfuglene ligner hunnen, indtil de er omkring et år gamle.

Dværgfalken ligner i flugten en meget lille vandrefalk eller en spurvehøg, men med hurtigere vingeslag.

Forekomst og underarter 

Arten dværgfalk er opdelt i ni forskellige underarter, der er udbredt på den nordlige halvkugle, både i Eurasien og Nordamerika. Det er underarten aesalon, der træffes i Danmark. Denne underart yngler på de Britiske Øer, i det nordlige Skandinavien og videre mod øst indtil floden Jenisej i Sibirien. I Danmark træffes den især langs kysten, f.eks. langs vadehavet eller på strandenge i Østdanmark. Nominatracen columbarius findes i Nordamerika. Det er Færøernes eneste rovfugl. Her og på Island optræder underarten subaesalon, der er mørkere og lidt større end aesalon.

Føde 
Dværgfalken jager mest i åbne områder, hvor den ofte sidder på en pæl eller lignende, inden den stryger af sted blot en meter over jorden, for at overraske et bytte. De fleste fugle bliver taget på selve jorden. Det drejer sig som regel om mindre spurvefugle. I nogle områder kan føden bestå af helt op til 90 % engpibere, men dværgfalken jager også gnavere og større fugle som ryle og deres unger.

Ynglebiologi 

Hunnerne begynder ofte at yngle for første gang i en alder af kun et år, mens hannerne er mindst to år gamle. Parrene holder som regel kun sammen i en enkelt sæson. Dværgfalken bygger enten sin rede direkte på jorden (almindeligt på de Britiske Øer), i træer (f.eks. i Skandinavien) eller på klippehylder (f.eks. på Færøerne), hvor den dog også kan lægge sine 3-5 æg uden nogen form for rede. Æglægningen begynder i Skandinavien som regel i slutningen af maj eller begyndelsen af juni måned. Rugetiden er omkring 30 dage, og ungerne er flyvefærdige efter omkring en måned. De er selvstændige efter yderligere omkring 30 dage.

Kilder 
 Gill, F & D Donsker (Eds). 2013. IOC World Bird Names (v 3.3) www.worldbirdnames.org 
 Benny Génsbøl, Rovfuglene i Europa, Nordafrika og Mellemøsten, 2. udgave 1987. 
 M. Beaman, S. Madge & Klaus Malling Olsen, Fuglene i Europa, Nordafrika og Mellemøsten, Gads Forlag 1998. .

Eksterne henvisninger 
 Beskrivelse af dværgfalk på Dansk Ornitologisk Forenings hjemmeside 
 Stamps.fo – Dværgfalk (Smyril) Falco columbarius subaesalon  (Postverk Føroya om frimærket 2002)

Falke
Fugle fra Eurasien
Nordamerikas fugle
Ride (fugl)

Riden (Rissa tridactyla) er verdens almindeligste mågeart. Den lever i større eller mindre kolonier langs de nordlige kyster af især Nordamerika og Europa. Riden er i Danmark en fåtallig ynglefugl, men almindelig som vintergæst fra ynglepladserne i Nordatlanten.
 
Riden er en elegant fugl med en let flugt. Den tilbringer næsten hele sit liv til havs og kan yngle i stort tal på stejle fuglefjelde som det f.eks. er tilfældet på Færøerne. Nogle kolonier kan rumme mere end 100.000 fugle.

Udseende og stemme 
Riden er cirka 39 cm lang med et vingefang på omkring 108 cm. De voksne fugle ligner stormmågen, men har sorte vingespidser og brunsorte ben. Næbbet er gult, ryggen og vingeoversider er grå. Unge fugle i den første vinterdragt har sort næb og et vinklet vingemønster, der er trefarvet i sort, hvidt og gråt samt et mørkt nakkebånd.

Stemmen er meget iørefaldende på ynglepladserne og kan gengives som kæ-ke-dæi eller på engelsk som kitti-weeeik. Advarselsstemmen er korte og skarpe kald som gæ eller gæ-gæk. På havet i vintertiden er fuglene normalt tavse, men kan udstøde et ti-ti.

Riden i Danmark 
I Danmark yngler riden kun enkelte steder i Nordjylland og blev første gang konstateret som ynglefugl i 1941 på en ø i Hirsholmene nordøst for Frederikshavn. Den har siden benyttet kolonier andre steder, f.eks. ved Bulbjerg klint i Thy og på molerne i Hirtshals havn. I Bulbjerg-kolonien er det muligt at observere fuglene på nært hold.

Ynglebiologi 
Riderne yngler oftest på utilgængelige klippesider, hvor de er i sikkerhed for rovdyr. De yngler første gang i en alder af 4-5 år. Hunnen lægger fra slutningen af maj to, sjældnere tre æg i en rede, der består af tang, mos, græs og andre planter, sammenkittet med jord og ekskrementer. Rugningen varetages af begge forældre i 25 – 32 dage. Ungerne bliver i reden, indtil de er flyvefærdige i 6-ugers alderen.

Billeder

Noter

Eksterne henvisninger 
 Beskrivelse af ridekolonien i Hirtshals. Arkiveret udgave fra 30. sept. 2007.
 BirdLife International (2014) Species factsheet: Rissa tridactyla, Taxonomic note . Hentet 18. marts 2014.

Arktis' fugle
Storbritanniens fugle
Danmarks fugle
Grønlands fugle
Atlanterhavets fugle
Måger
Subarktiske fugle
Ride

Ride har flere betydninger:

 Ride (fugl) – fugl der f.eks. yngler på Færøerne.
 Ridning – dét at "ride", f.eks. på en hest.
 Ride (band) – engelsk rockband
 Ride (film fra 1998) – amerikansk komediefilm af Millicent Shelton
 Sally Ride – den første amerikanske kvinde i rummet.
Jóannes Eidesgaard

Jóannes Dan Eidesgaard (født 19. april 1951 i Tvøroyri på Suðuroy) er en færøsk politiker. 
Den 4. februar 2004 blev han valgt af det færøske Lagting (Løgting) som Færøernes lagmand og genvalgt februar 2008. Den 24. september 2008 trådte han tilbage.

Eidesgaard er søn af lærer Erling Eidesgaard og Jona Eidegaard. Han gik på Tvøroyrar skúli 1958-67. Student fra Rungsted Statsskole 1970. Føroya Læraraskúli 1973-77. Han var folkeskolelærer på Suðuroy 1977-90 og fisker 1987-88.

Han er socialdemokrat (Javnaðarflokkurin) og har været medlem af Lagtinget siden 1990. Fra 1991 til 1994 var han landsstyremand under forskellige koalitioner med ansvar for sundheds-, social- og arbejdsmarkedsanliggender. Fra 1994 til 1996 var han vicelagmand og landsstyremand for finanser og økonomi. Siden 1996 er Jóannes Eidesgaard leder af Javnaðarflokkurin.

Fra 1998 til 2001 var han det ene af Færøernes to medlemmer i Folketinget.

Fra 3. februar 2004 til 4. februar 2008 var Jóannes Eidesgaard leder af et koalitionslandsstyre, bestående af Javnaðarflokkurin, Fólkaflokkurin (konservativ) og Sambandsflokkurin (liberal). 

Fra 4. februar 2008 til 26. september 2008 var han leder (lagmand) for et koalitionslandsstyre bestående af Javnaðarflokkurin, Tjóðveldi (republikanerne)og Miðflokkurin (kristeligt centerparti).

30. september 2008 tiltrådte han som landsstyremand for finanser og økonomi i en ny koalition bestående af Javnaðarflokkurin, Fólkaflokkurin (konservativ) og Sambandsflokkurin (liberal). 

Javnaðarflokkurin fik ved valget i januar 2008 i alt 6 af Lagtingets 32 pladser.

I marts 2016 blev Eidesgaard valgt i Røde Kors Færøernes bestyrelse. Den 14. marts blev han valgt til formand ved den nye bestyrelses første møde. Han overtog formandsposten efter Hjalti í Jákupsstovu, der havde været formand i fire år.

Noter

Eksterne henvisninger 

Lagmænd fra Færøerne
Kulturministre fra Færøerne
Sundhedsministre fra Færøerne
Finansministre fra Færøerne
Socialministre fra Færøerne
Vicelagmænd fra Færøerne
Tidligere folketingsmedlemmer fra Færøerne
Folketingsmedlemmer i 1990'erne
Folketingsmedlemmer i 2000'erne
Personer i Kraks Blå Bog
Lærere fra Færøerne
Politikere fra Javnaðarflokkurin
Fiskere
Personer fra Tvøroyri
Arbejdsministre fra Færøerne
Røde Kors
Paul Simon

Paul Frederick Simon (født 13. oktober 1941) er en amerikansk sanger og sangskriver. Medlem af duoen Simon & Garfunkel 1964-1970 og ved senere efterforeninger 1981 – 1983, 1993 og 2003 – 2004. De samarbejdede allerede fra 1956 bl.a. under navnet Tom & Jerry, og havde et mindre hit med singlen Hey, Schoolgirl.
Efter 1970 hovedsageligt soloartist.

Han er gift med Edie Brickell siden 30. maj 1992, tilsammen har de tre børn.

Diskografi

Album 
 The Paul Simon Song Book (1965) 
 Paul Simon (1972) 
 There Goes Rhymin' Simon (1973)
 Paul Simon in Concert/Live Rhymin' (live) (1974) 
 Still Crazy After All These Years (1975) 
 Greatest Hits, Etc. (opsamling) (1977) 
 One-Trick Pony (soundtrack) (1980) 
 Hearts and Bones (1983) 
 Graceland (1986)
 The Rhythm of the Saints (1990) 
 Concert in the Park (2-CD) (1991) 
 1964/1993 (3-CD box) (1993)
 The Paul Simon Anthology (2-CD) (1993)
 Songs from the Capeman (1997) 
 You're the One (2000)
 Surprise (2006)
 The Essential Paul Simon (2007)
 So Beautiful or So What (2011)
 Stranger to Stranger (2016)
 In the Blue Light (2018)
 Seven Psalms (2023)

Singler 
 Father And Daughter (2003)

Eksterne henvisninger 

 Officiel hjemmeside
 Fanside
 

Sangere fra USA
Guitarister fra USA
Komponister fra USA
Har spillet på Roskilde Festival
Jøder fra USA
Personer fra New York

Amerikanere i 1900-tallet
Amerikanere i 2000-tallet